สวัสดีค่า เช้าวันอาทิตย์แบบนี้พัชเอารีวิวร้านขนมหวานเปิดใหม่ย่านสยามมาฝากค่ะ

ร้าน Snowfall House เป็นร้านขนมหวานสไตล์เกาหลี ซึ่งจะมีเครื่องทำหิมะปลอมจำลองอยู่ด้านหน้าของร้านเลย (พัชเห็นแล้วก็ยังแอบงงๆว่าจะมีไว้ทำไม -*- หรือเค้าเอามาทำน้ำแข็งใสให้เรากิน เอ้ย คิดไปโน่น) ร้านนี้อยู่ที่ชั้น 4 ของ Siam Square One ค่ะ เพิ่งเปิดบริการวันที่ 13 มกราคม 2558 ที่ผ่านมานี่เอง เราสามารถเดินทางมาง่ายๆได้โดย BTS สถานีสยาม พอขึ้นบันไดเลื่อนมาร้านจะอยู่ทางด้านขวามือเลย 

ภายในร้านกว้างขวางมากค่ะ ที่นั่งเพียบ พร้อมกับ...ปลั๊กไฟใต้โต๊ะ 555 รับรองว่าขาชิวยิ้มเป็นแถวๆแน่นอน 

เมนูในร้านก็จะมีทั้งเค้กที่ทำเตรียมไว้แล้ว น้ำแข็งใสหน้าต่างๆ รวมขนมปังสไตล์ Toast ที่มีชื่อเรียกว่า Oven Bread เราจะต้องออร์เดอร์อาหารที่เค้าเตอร์ค่ะ แล้วพนักงานจะให้ตัวเครื่องที่เอาไว้เรียกให้เราไปรับตอนที่อาหารเสร็จแล้ว พัชสั่ง Choco Bingsoo ซึ่งเป็นน้ำแข็งใสหน้าช็อคโกแลต และ Oven Bread ไปค่ะ (สำหรับเจ้า Oven Bread เราต้องรอประมาณ 15-20 นาที เพื่อให้เค้าอบขนมปังนะคะ

สำหรับ Choco Bingsoo เค้าจะให้นมสดมาด้วยค่ะ สำหรับราดบนน้ำแข็งใส ซึ่งราดแล้วมันละลายอ่ะ (ราดไปแล้วเพิ่งคิดได้ 555) เนื้อน้ำแข็งใสเค้าละเอียดมาก หวานกำลังดีค่ะ แต่เนื้อบราวนี่ไหม้ไปหน่อย มีกลิ่นไหม้ด้วยอ่ะ แต่เนื้อไอศครีมเค้าเข้มข้นดีค่ะ กับราคา 220 บาท พัชว่าออกจะแพงไปนิดนึง

ส่วนเจ้า Oven Bread นี่ เนื้อแป้งจะนุ่มๆค่ะ คนละอารมณ์กับร้าน After You ถามว่าชุ่มเนยไม่ ก็ไม่ค่ะ แต่ก็ไม่แย่เมื่อทานคู่กับไอศครีม (ที่แอบหวานนิดนึง) เมนูนี้ราคา 170 บาท ซึ่งพัชถือว่าโอเคอยู่ค่ะ เพราะทางร้านมีกล้วยและสตอเบอร์รี่มาให้ด้วย

เรื่องบริการก็หายห่วงค่ะ พนักงานดูแลดี ยิ้มแย้มแจ่มใส ใครอยากลองร้านเปิดใหม่ พัชแนะนำให้ลองไปดูค่ะ ถึงพัชจะบอกว่าเฉยๆ แต่บางคนอาจจะชอบก็ได้ คนเราชอบไม่เหมือนกันนี่คะจริงมั้ย :D Happy Sunday คร้าบ

Location: Snowfall House @ Siam Square One
Score: ◉ ◉ ◉ ◎ ◎
Opening hour: Everyday 10:00-22:00
Contact number: 02 245 0797
Parking: Yes
Average spend/person: THB 101-250
_______________________
Follow me at:
Facebook: www.facebook.com/foodie.tinychef
Instagram: @pachtinychef
Blog: www.tinychef.blog.com
Wongnai: http://www.wongnai.com/users/pachtinychef